ai4bharat/Pralekha huggingface dataset:
மனித வள மேம்பாட்டு அமைச்சகம்
முடக்கநிலையால் சிக்கித் தவித்த ஜவஹர் நவோதயா வித்யாலயா மாணவர்கள் பத்திரமாக வேறு இடங்களுக்கு மாற்றப்படுவதை மத்திய மனித வள மேம்பாட்டு அமைச்சகம் உறுதி செய்துள்ளது - மத்திய மனித வள மேம்பாட்டுத் துறை அமைச்சர்
நாட்டின் பல்வேறு பகுதிகளில் 173 ஜவஹர் நவோதயா வித்யாலயா  பள்ளிகளில் இருந்த 3 ஆயிரத்துக்கும் மேற்பட்ட மாணவர்களை முடக்கநிலை காலத்தில் வேறு இடங்களுக்குப் பத்திரமாக அழைத்துச் செல்லும் பணியை நவோதயா வித்யாலயா சமிதி 2020 மே 15ஆம் தேதி வெற்றிகரமாக முடித்துள்ளது என்று மத்திய மனித வள மேம்பாட்டு அமைச்சர் திரு ரமேஷ் பொக்ரியால் `நிஷாங்க்' தெரிவித்துள்ளார்.
இப்போது பல்வேறு மாநிலங்கள் மற்றும் யூனியன் பிரதேசங்களில் 661 ஜே.என்.வி.களுக்கு அனுமதி அளிக்கப்பட்டு, 2.60 லட்சத்துக்கும் மேற்பட்டவர்களுக்கு, தரமான கல்வி இலவசமாக அளிக்கப் படுகிறது.
கோவிட்-19 சூழல் காரணமாக, கோடை விடுமுறை அட்டவணையை முன்தேதிக்கு மாற்றிக் கொண்டு, 21.3.2020இல் இருந்து நவோதயா வித்யாலயா சமிதி பள்ளிகள் மூடப்பட்டன.
நவோதயா வித்யாலயா சமிதிகளின் பெரும்பாலான மாணவ, மாணவியர் நாடு தழுவிய முடக்கநிலை அமல் செய்வதற்கு முன்னதாகவே தங்களுடைய வீடுகளுக்கு  சென்றுவிட்டனர். இருந்தபோதிலும் 173 ஜே.என்.வி.களில் 3169 வெளியூர் மாணவ, மாணவியரும், ஜே.இ.இ. முதன்மைத் தேர்வுக்குத் தயார் செய்வதற்காக புனேவில் உள்ள சிறப்புமையத்தில் வகுப்புகளில் பங்கேற்ற 12 பேரும் தங்களது வீடுகளுக்குச் செல்ல முடியாமல் போனது.
முடக்கநிலை காலம் மேலும் நீட்டிக்கப்பட்டதால், வெளியூர் மாணவர்கள் , பெரும்பாலும் 13-15 வயதுப் பிரிவினராக உள்ளவர்கள் அமைதியிழந்து, கடந்த 6 மாதங்களாக குடும்பத்தினரை சந்திக்காத நிலையில் வீட்டு நினைவாகவே இருந்தனர்.
கூடிய விரைவில் இந்த மாணவர்களை வீட்டுக்கு அனுப்புவதற்கு பல்வேறு வாய்ப்புகளை சமிதி ஆய்வு செய்து வந்தது. உள்துறை அமைச்சகம், மாநில மற்றும் மாவட்ட நிர்வாகங்களுடன் பல சுற்றுக்கள் பேச்சு நடத்தி, தேவையான அனுமதிகளை பெற்று, முடக்கநிலை காலத்திலும் சிறப்புப் பேருந்துகள் மூலமாக சாலை வழியாக அவர்களை அனுப்பி வைத்தது. மாணவர்களை அனுப்பும் பணி 2020 மே 9ஆம் தேதி வரையில் நீடித்தது. ஜாபுவா மாணவர்கள் 2020 மே 15ஆம் தேதி சொந்த ஊர் திரும்பியதுடன் இந்தப் பணி நிறைவுற்றது.
இந்த நடவடிக்கைகள் முழுவதையும் நவோதயா வித்யாலயா சமிதி திட்டமிட்டு தொடர்ச்சியாக செயல்படுத்தியுள்ளது. பேருந்துகளில் கிருமிநீக்கம் செய்தல், முகக் கவச உறைகள், கிருமிநாசினிகள், உணவு மற்றும் இதர தின்பண்டங்கள் வழங்குதல், அவர்களுக்குத் துணையாக ஆசிரியர்களை அனுப்புதல் என அனைத்து ஏற்பாடுகளும் செய்யப்பட்டன. பயண நேரத்தின் போது மாணவர்களுக்கு வெளிப்புற உணவு எதுவும் தரப்படவில்லை. பயணத்தின் தொடக்கத்திலும், அவர்கள் சென்று சேர்ந்த இடத்திலும் மாவட்ட நிர்வாகங்களின் உதவியுடன் மாணவர்களுக்கு மருத்துவப் பரிசோதனைகள் செய்யப்பட்டன.
நவோதயா வித்யாலயா சமிதி, கர்னால் , நவோதயா வித்யாலயா சமிதி. திருவனந்தபுரம்  ஆகிய மையங்களுக்கு 3060 கிலோ மீட்டர் தூரம்  பயணம் தேவைப்பட்டது. நவோதயா வித்யாலயா சமிதி, போலங்கீர் , நவோதயா வித்யாலயா சமிதி, அன்னுபூர்  ஆகியவற்றிற்கு குறைந்தபட்சமாக 420 கிலோ மீட்டர் பயணம் தேவைப்பட்டது.
நவோதயா வித்யாலயா சமிதி, நைனிட்டால்  மாணவர்கள் உத்தரப் பிரதேசம், மகாராஷ்டிரம், தெலங்கானா, ஆந்திரப்பிரதேசம் மற்றும் கர்நாடகா வழியாக நவோதயா வித்யாலயா சமிதி, வயநாடு  சென்று சேர்ந்தனர். நவோதயா வித்யாலயா சமிதி, சேனாபதி  மாணவர்கள் நாகாலாந்து, அசாம், மேற்குவங்கம், பிகார் மற்றும் உத்தரப்பிரதேசம் வழியாக நவோதயா வித்யாலயா சமிதி, ஜாபுவா  சென்று சேர்ந்தனர். இவர்கள் 2020 மே 15ஆம் தேதி பாதுகாப்பாகச் சென்று சேர்ந்தனர்.
(Visitor Counter : 138
குடியரசுத் தலைவர் செயலகம்
தூய்மை இந்தியா தின விழாவில் குடியரசுத் தலைவர் பங்கேற்றார்
புதுதிலியில் இன்று  ஜல் சக்தி அமைச்சகத்தால் தூய்மை இந்தியா தினம் நிகழ்ச்சிக்கு ஏற்பாடு செய்யப்பட்டிருந்தது. இதில் குடியரசுத் தலைவர் திருமதி திரௌபதி முர்மு பங்கேற்றார். அவர் பல்வேறு பிரிவுகளில் சுகாதார ஆய்வு கிராமிய விருதுகளை வழங்கினார்.
இந்த நிகழ்ச்சியில் பேசிய குடியரசுத் தலைவர், தேசத்தந்தை மகாத்மா காந்திக்குப் புகழாரம் சூட்டினார். காந்திஜியின் சிந்தனைகள் ஒப்பற்றவை என்று அவர் கூறினார். வாய்மை, அகிம்சை போன்று தூய்மையையும் அவர் வலியுறுத்தினார். தூய்மை குறித்த அவரது கருத்து சமூக சீர்கேடுகளை அகற்றுவதையும் புதிய இந்தியாவைக் கட்டமைப்பதையும் நோக்கமாக கொண்டது. எனவே அவரது பிறந்த நாளைத் தூய்மை இந்தியா தினமாகக் கொண்டாடுவது அவருக்கு உண்மையான புகழஞ்சலியாகும் என்று அவர் கூறினார்.
2014ல் ஊரகத் தூய்மை இந்தியா இயக்கம் தொடங்கப்பட்ட பின் 11 கோடிக்கும் அதிகமான கழிப்பறைகள் கட்டப்பட்டன, சுமார் 60 கோடி மக்களுக்குத் திறந்தவெளியில் மலம் கழிக்கும் பழக்கத்தில் மாற்றம் ஏற்பட்டது. ஐநாவின் நீடித்த வளர்ச்சி இலக்கு எண் 6க்கான காலவரம்பு 2030. ஆனால் இந்த இயக்கத்தின் மூலமாக 11 ஆண்டுகள் முன்னதாகவே இலக்கை இந்தியா எட்டியிருப்பது குறித்து அவர் மகிழ்ச்சி தெரிவித்தார்.
தூய்மையைப் போலவே மத்திய அரசு அனைத்து வீடுகளுக்கும் தரமான குடிநீர் வழங்கும் இலக்கை எட்டவும் பாடுபட்டு வருகிறது என்று குடியரசுத் தலைவர் கூறினார். 2024 ஆம் ஆண்டுக்குள் அனைத்து வீடுகளுக்கும் முறையான, தரமான குடிநீர் வழங்குவதை ஜல் சக்தி இயக்கம் இலக்காகக் கொண்டுள்ளது. 2019ல் ஜல்ஜீவன் இயக்கம் தொடங்கப்பட்டபோது 3.23 கோடி ஊரக வீடுகள் மட்டுமே குழாய் மூலம் குடிநீர் விநியோகத்தைப் பெற்றிருந்தன. கடந்த மூன்று ஆண்டுகளில் இது 10.27 கோடியை எட்டி உள்ளது என்று அவர் கூறினார்.
அமிர்த காலத்தில் நாம் நுழையும் இந்த தருணத்தில் சுகாதாரமான தூய்மையான தற்சார்பு கொண்ட இந்தியாவைக் கட்டமைப்பது நமது தீர்மானமாக இருக்க வேண்டும். பெருமளவிலான மக்கள்தொகைக்கு அடிப்படை வசதிகளை வழங்க நாம் மிகப்பெரிய சவால்களைச் சந்திக்க வேண்டியிருக்கும். இந்த இலக்கை எட்டுவதற்கு நவீன தொழில்நுட்பமும் ஏராளமான நிதியும் தேவைப்படும். ஆனால் நமது அரசியல் தலைமை, விஞ்ஞானிகள், மருத்துவர்கள், பொறியாளர்கள், ஆசிரியர்கள் ஆகியோரின் கூட்டு முயற்சியாலும் அனைத்துக்கும் மேலாக விழிப்புணர்வு மிக்க குடிமக்களாலும்
இந்தியாவை வளர்ச்சி அடைந்த தற்சார்புள்ள நாடாக வெற்றிகரமாக மாற்ற முடியும் என்று அவர் நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு 2.89 லட்சம்
இந்தியாவில் கொரோனா பாதிப்பு அண்மைக் காலங்களில் குறைந்து வரும் நிலையில், தற்போது 2,89,240 பேர் சிகிச்சை பெற்று வருகின்றனர். நாட்டின் மொத்த பாதிப்பில் இது 2.86 சதவீதமாகும். இதைத் தொடர்ந்து, 26 மாநிலங்கள்/ யூனியன் பிரதேசங்களில் பாதிப்பு எண்ணிக்கை 10,000-க்கும் குறைவாக பதிவாகியுள்ளது.
புதிய பாதிப்பை விட குணமடைவோரின் எண்ணிக்கை தொடர்ந்து அதிகரித்து வருகிறது. கடந்த 24 மணி நேரத்தில் 23,950 பேருக்கு நோய் பாதிப்பு ஏற்பட்டுள்ள நிலையில், 26,895 பேர் குணமடைந்து வீடு திரும்பியுள்ளனர்.
இந்தியாவின் மொத்தப் பரிசோதனை எண்ணிக்கை 16.5 கோடியை நெருங்கிக் கொண்டிருக்கிறது . நாளொன்றில் ஒரு மில்லியன் பரிசோதனைகளை மேற்கொள்ளும் முயற்சியில் கடந்த 24 மணி நேரத்தில் 10,98,164 பரிசோதனைகள் செய்யப்பட்டுள்ளன. ஒரு நாளில் மேற்கொள்ளும் பரிசோதனையின் திறன் 15 லட்சமாக உயர்ந்திருக்கிறது. இதேபோல் நாட்டில் உள்ள பரிசோதனை மையங்களின் எண்ணிக்கை 2,276 ஆக அதிகரித்துள்ளது.
இந்தியாவில் ஒரு மில்லியன் மக்களில் 1,19,035 பரிசோதனைகள் மேற்கொள்ளப்பட்டுள்ளன. 23 மாநிலங்கள்/ யூனியன் பிரதேசங்களில் ஒரு மில்லியன் மக்களில் மேற்கொள்ளப்படும் பரிசோதனையின் எண்ணிக்கை தேசிய அளவை விடக் கூடுதலாக உள்ளது. இதே போல் 16 மாநிலங்கள்/ யூனியன் பிரதேசங்களில் ஒரு வாரத்தின் பாதிப்பு தேசிய அளவைவிடக் குறைவாகப் பதிவாகியுள்ளது.
நாட்டில் மொத்தம் குணமடைந்தவர்களின் எண்ணிக்கை 96,63,382 ஆக  பதிவாகியுள்ளது. குணமடைந்தவர்களில் 75.87 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள்.
நாட்டின் மொத்த பாதிப்பில் 77.34 சதவீதம், 10 மாநிலங்கள்/ யூனியன் பிரதேசங்களில் பதிவாகியுள்ளது. கடந்த 24 மணிநேரத்தில் 333 பேர் உயிரிழந்துள்ளனர். இதில் 75.38 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682872
ஜல்சக்தி அமைச்சகம்
கிராமப்புறங்களில் சோதனை முறையில் குடிநீர் விநியோகத்தை தொலைஉணர்வு அடிப்படையில் கண்காணிக்க குஜராத் முடிவு
நீர் ஆதார இயக்கத்தின் கீழ் கிராமப்புறங்களுக்கு குடிநீர் வழங்கும் துறையின் சேவை வழங்கும் முறையை கண்காணிக்க தொலைஉணர் கருவி அடிப்படையிலான முறையை செயல்படுத்த குஜராத் தயாராகியுள்ளது. சோதனை அடிப்படையில், ஏற்கனவே மாநிலத்தில் உள்ள இரண்டு மாவட்டங்களில் இந்த முறை பின்பற்றப்பட்டு வருகிறது. இதன்படி, குடிநீர் விநியோக செயல்பாடுகள் கண்காணிக்கப்படுகிறது. அதாவது, கிராமப்புறங்களில் உள்ள ஒவ்வொரு வீட்டிலும் வழக்கமாக போதுமான அளவில் குடிநீர் விநியோகம் செய்யப்படுகிறதா மற்றும் குறிப்பிட்ட தரத்துடன் விநியோகம் செய்யப்படுகிறதா என்பது குறித்து நீண்டகால அடிப்படையில் கண்காணிக்கப்படுகிறது.
அடிப்படையிலேயே குடிநீர் பற்றாக்குறை உள்ள மாநிலமான குஜராத், இந்த நெருக்கடியை மிகவும் சிறப்பான உத்திகள் மூலம் இதுவரை எதிர்கொண்டு வருகிறது. குடிநீர் விநியோக மேலாண்மைக்காக சமூக பங்களிப்பை மாநில அரசு சிறப்பாக செயல்படுத்தி வருகிறது. இதனை குடிநீர் மற்றும் சுற்றுப்புறத் தூய்மை மேலாண்மை அமைப்பு மூலம் 2002-ம் ஆண்டில் தொடங்கியது. வலுவான அடித்தளம் மூலம், வருடாந்திர செயல்பாடு மற்றும் பராமரிப்பு செலவில் சுமார் 70 சதவீதத்தை குடிநீர் சேவை கட்டணங்கள் என்ற வடிவில் மக்களிடமிருந்து வசூலிக்கப்படுகிறது.
=================================
(Visitor Counter : 136
மனித வள மேம்பாட்டு அமைச்சகம்
சென்னை உள்ளிட்ட நகரங்களில் செயல்படுத்தப்படும் தேசிய அப்ரண்டிஸ் பயிற்சி திட்டத்தின் மூலம் வேலைவாய்ப்பு உருவாக்கம்.
நாடாளுமன்றத்தின் மக்களவையில் உறுப்பினரின் கேள்வி ஒன்றுக்கு எழுத்துப்பூர்வமாக இன்று பதிலளித்த கல்வி இணை அமைச்சர் திருமதி. அன்னப்பூர்ணா தேவி கீழ்காணும் தகவல்களை அளித்தார்.
கல்வி அமைச்சகத்தின் உயர்கல்வித் துறையின் கீழ் இயங்கும் தன்னாட்சி அமைப்புக்களான மும்பை, சென்னை, கான்பூர் மற்றும் கொல்கத்தா ஆகிய இடங்களில் அமைந்துள்ள பயிற்சி/நடைமுறைப் பயிற்சி வாரியங்கள் மூலம் தேசிய பயிற்சி பெறுவோருக்கான பயிற்சித் திட்டம்  செயல்படுத்தப்படுகிறது.
புதிய பட்டதாரி பொறியாளர்கள், பொறியியல் பட்டயம் பெற்றவர்கள் மற்றும் பொறியியல் அல்லாத பட்டப்படிப்பு மாணவர்களின் நடைமுறைப் பயிற்சியில் உள்ள இடைவெளிகளை இத்திட்டம் பூர்த்தி செய்கிறது. அவர்களின் தொழில்/வணிக வெளிப்பாட்டின் தரத்தை மேம்படுத்துவதையும், தொழில்கள் மற்றும் நிறுவனங்களுக்கான தொழில்நுட்ப மனித வளத்தை மேம்படுத்துவதையும் இது நோக்கமாகக் கொண்டுள்ளது.
பொறியியல் பிரிவை தாண்டி, மனிதவியல், அறிவியல் மற்றும் வணிகவியல் மாணவர்களையும் சேர்க்கும் வகையில் இத்திட்டம் விரிவுபடுத்தப்பட்டுள்ளது. 01.04.2021 முதல் 31.03.2026 வரையிலான ஐந்து ஆண்டுகளில் சுமார் 8.57 லட்சம் மாணவர்களுக்கு பயிற்சி அளிக்க திட்டமிடப்பட்டுள்ளது. இதற்காக இத்திட்டத்தின் செலவு ரூ.3,054 கோடியாக உயர்த்தப்பட்டுள்ளது.
இத்திட்டத்தின் கீழ் பதிவு செய்யப்பட்ட மாணவர்களின் வேலைவாய்ப்பு சதவீதம் மற்றும் மேலும் விவரங்களுக்கு; இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783478
பிரதமர் அலுவலகம்
புத்தாண்டு தினத்தில் பிரதமர் வாழ்த்து
புத்தாண்டு தினத்தில் தமிழகத்து சகோதரிகள் மற்றும் சகோதரர்களுக்கும், உலகெங்கும் உள்ள தமிழர்களுக்கும் பிரதமர் திரு நரேந்திர மோடி வாழ்த்துகளை தெரிவித்துள்ளார்.
சுட்டுரையில் பிரதமர் மோடி விடுத்துள்ள செய்தியில், ‘‘தமிழ் கலாச்சாரத்தின் மகத்துவம் தொடர்ந்து ஒளிரட்டும். இந்த மகிழ்ச்சியான புனித நாளில், ஒவ்வொருவரின் வாழ்விலும் இந்த புத்தாண்டு ஆரோக்கியம், மகிழ்ச்சி மற்றும் செழிப்பை ஏற்படுத்த வேண்டும் என நான் வேண்டுகிறேன்’’ என குறிப்பிட்டுள்ளார்.
-------
(
விண்வெளித்துறை
ஆசியான் நாடுகளுக்கு ஆதரவு அளிக்கும் திட்டம்
2010 ஆம் ஆண்டு அக்டோபர் மாதம் நடந்த இந்திய-ஆசியான்  உச்சி மாநாட்டில் இந்தியப் பிரதமர் அறிவித்தபடி, ஆசியான் நாடுகள் இந்தியத் தொலை உணர்வு செயற்கைக்கோள்களில்  இருந்து தரவுகளை பெறுவதற்கான உத்தேசத் திட்டத்தை இந்திய விண்வெளி ஆராய்ச்சி நிறுவனம் இஸ்ரோ பின்பற்றி வருகிறது. அத்துடன் விண்வெளி அறிவியல், தொழில்நுட்பம் மற்றும் அவற்றை செயல்படுத்துதல் தொடர்பான பயிற்சியும் இதில் அடங்கும்.
ஆசியான் அமைப்பில் இடம் பெற்றுள்ள புருனே, கம்போடியா, இந்தோனேஷியா, லாவோஸ், மலேசியா, மியான்மர், பிலிப்பைன்ஸ், சிங்கப்பூர், தாய்லாந்து, வியட்நாம் ஆகிய அனைத்து 10 நாடுகளும் இந்தத் திட்டத்தின் மூலம் பயன் பெறும்.
43 நாடுகளின் விண்வெளி முகமைகள் மற்றும் 5 பன்நோக்கு அமைப்புகளுடன் சேர்ந்து விண்வெளியை ஆக்கப்பூர்வமான அமைதி முயற்சிகளுக்கு பயன்படுத்த சர்வதேச ஒத்துழைப்பைக் கோரவும் இந்தியா திட்டமிட்டுள்ளது. 44 நாடுகளை கொண்ட சர்வதேச கோஸ்பாஸ்-சர்சாட் ஒத்துழைப்பு அமைப்பில் அங்கம் வகிக்கும் இந்தியா, தனது 7 அண்டை நாடுகளுக்கு, இயற்கைச் சீற்றங்கள் பற்றிய முன்னெச்சரிக்கை அளிப்பதுடன், கடலில் இடர்பாடுகளில் சிக்கியுள்ள கலங்கள் இருக்கும் இடங்களை செயற்கைக்கோள்கள் மூலம் கண்டறியவும் உதவி வருகிறது. அத்துடன் பிற நாடுகளைச் சேர்ந்த அலுவலர்களுக்கு விண்வெளி தொழில்நுட்பம் குறித்த பயிற்சிகளையும் இந்தியா வழங்கி வருகிறது.
மாநிலங்களவையில் மத்திய வடகிழக்கு பிராந்திய மேம்பாடு , பிரதமர் அலுவலகம், பணியாளர் நலன், பொதுமக்கள் குறைத் தீர்ப்பு மற்றும் ஓய்வூதியம், அணுசக்தி மற்றும் விண்வெளித் துறை அமைச்சர் டாக்டர் ஜிதேந்திர சிங் எழுத்து மூலம் அளித்த பதிலில் இதனைத் தெரிவித்தார்.
கூடுதல் விவரங்களுக்கு www.pib.nic.in என்ற இணைய தளத்தை காணவும்.
(Visitor Counter : 134
மனித வள மேம்பாட்டு அமைச்சகம்
பெண்களுக்கு அதிகாரமளித்தல், பாலின சமத்துவத்தை கட்டமைத்தல் குறித்த தேசிய வலைதள கருத்தரங்கம்
பெண்களுக்கு அதிகாரமளித்தல், பாலின சமத்துவத்தை கட்டமைத்தல் குறித்த தேசிய வலைதள கருத்தரங்கை மத்திய கல்வி அமைச்சகம் மற்றும் பல்கலைக்கழக மானியக் குழு ஆகியவை இணைந்து இன்று நடத்தின. செப்டம்பர் 17 முதல் அக்டோபர் 7-ஆம் தேதி வரை நடைபெறும் சிறந்த ஆளுகை குறித்த இணையதள கருத்தரங்க தொடரின் ஒரு பகுதியாக இந்த நிகழ்ச்சி நடைபெற்றது.
மத்திய வர்த்தக இணை அமைச்சர் திருமதி அனுப்பிரியா படேல் துவக்க உரை வழங்கினார். செயலாளர் திரு அமித் காரே, பல்கலைக்கழக மானியக் குழுவின் தலைவர் பேராசிரியர் டி.பி.சிங், கல்வி அமைச்சகம் மற்றும் பல்கலைக்கழக மானியக் குழுவின் உயர் அதிகாரிகள் உள்ளிட்டோர் இந்த நிகழ்ச்சியில் கலந்து கொண்டார்கள்.
நிகழ்ச்சியில் பேசிய அமைச்சர் திருமதி அனுப்பிரியா படேல், பாலின சமத்துவம் என்பது பெண்களுக்கு மட்டும் அனுகூலமானது அல்ல, சமுதாயத்திற்கும், ஒட்டுமொத்த நாட்டிற்கும் நன்மையை விளைவிக்கும் என்று கூறினார். வாழ்க்கையின் அனைத்து அம்சங்களிலும் சமமான பங்களிப்பை வழங்குவதற்காக ஆண்களுக்கும் பெண்களுக்கும் சம உரிமை, சம பங்கு மற்றும் சம வாய்ப்புகள் உருவாக்கப்பட வேண்டும் என்று அவர் வலியுறுத்தினார். வளங்களுக்கான பெண்களின் அணுகல், வாழ்க்கை மீதான அவர்களது கட்டுப்பாடு மற்றும் முடிவெடுக்கும் உரிமைகள் ஆகியவற்றை அதிகரிப்பதில் கவனம் செலுத்த வேண்டும் என்று அமைச்சர் குறிப்பிட்டார்.
பெண்களின் பங்களிப்பு அதிகரிக்க வேண்டுமென்ற பிரதமரின் தொலைநோக்குப் பார்வையை திருமதி படேல் மீண்டும் வலியுறுத்தினார். பெண்களின் வாழ்க்கை தரத்தை மேம்படுத்துவதற்காக பிரதமரின் மக்கள் நிதி திட்டம், உஜ்வாலா திட்டம், பெண் குழந்தைகளை காப்போம், பெண் குழந்தைகளுக்கு கற்பிப்போம் திட்டம், செல்வமகள் சேமிப்பு திட்டம் மற்றும் கல்வி உதவித்தொகைகள் உள்ளிட்ட முன்முயற்சிகளை அரசு மேற்கொண்டு வருவதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757012
-----
(Visitor Counter : 1543
உள்துறை அமைச்சகம்
கொவிட்-19 சிகிச்சை மருத்துவமனைகளில் தீ விபத்து சம்பவங்கள் ஏற்படாமல் இருப்பதை உறுதி செய்ய வேண்டும்: மாநிலங்களுக்கு மத்திய உள்துறை அறிவுறுத்தல்
கொவிட்-19 சிகிச்சை மருத்துவமனைகளில் தீ விபத்து சம்பவங்கள் ஏற்படாமல் இருப்பதை உறுதி செய்ய வேண்டும் என மாநிலங்கள் மற்றும் யூனியன் பிரதேசங்களுக்கு மத்திய உள்துறை அறிவுறுத்தியுள்ளது.
நாட்டின் சில இடங்களில் உள்ள மருத்துவமனைகளில் மின்கசிவு காரணமாக, சமீபத்தில் தீ விபத்து சம்பவங்கள் நிகழ்ந்தன. இதை மாநிலங்கள் மற்றும் யூனியன் பிரதேசங்களின் கவனத்துக்கு மத்திய உள்துறை அமைச்சகம் கொண்டு வந்துள்ளது.
இது தொடர்பாக அனைத்து மாநில தலைமை செயலாளர்களுக்கு, மத்திய உள்துறை செயலாளர் அனுப்பியுள்ள கடிதத்தில் கூறியிருப்பதாவது:
கோடைக்காலத்தில் அதிக வெப்பம், பராமரிப்பு குறைவு, மின்னழுத்தம், இவற்றின் ஏதோ ஒன்றின் காரணமாக சமீபத்தில் தீ விபத்து சம்பவங்கள் ஏற்பட்டு உயிர் சேதமும், பொருட் சேதமும் ஏற்பட்டது.
இதனால் அனைத்து மருத்துவமனைகளிலும், தீ பாதுகாப்பு நடவடிக்கைகளை உறுதி செய்ய, மாநிலங்கள் மற்றும் யூனியன் பிரதேசங்கள் சுகாதாரத்துறை, மின்துறை, தீயணைப்புத்துறை அதிகாரிகளுடன் ஆய்வு மேற்கொண்டு, விரிவான செயல் திட்டத்தை தயாரிக்க வேண்டும்.
நாடு முழுவதும், கொவிட்-19 பிரத்தியேக மருத்துவமனைகளில், கொவிட் நோயாளிகள் அதிகளவில் சிகிச்சையில் உள்ளனர். அங்கு ஐசியு படுக்கைகள், வென்டிலேட்டர்கள் இருப்பதால், 24 மணி நேரமும் தடையற்ற மின்சாரத்தை உறுதி செய்வது முக்கியம். ஒவ்வொரு உயிரையும் காப்பாற்றுவதற்கு முன்னுரிமை அளிக்க வேண்டும்.
நோயாளிகளின் சுகாதார வசதிகளுக்கு தடையாக இருக்கும் சம்பவங்களை தவிர்க்க, தேவையான நடவடிக்கைகளை முன்கூட்டியே மேற்கொள்ள வேண்டும்.
இவ்வாறு மத்திய உள்துறை செயலாளர் அந்த கடிதத்தில் கூறியுள்ளார்.
பிரதமர் அலுவலகம்
பெண்களுக்கான 53 கிலோ மல்யுத்தப் போட்டியில் தங்கப் பதக்கம் வென்ற வினேஷ் போகட்டிற்கு பிரதமர் வாழ்த்து
பெர்மிங்ஹாம் காமன்வெல்த் போட்டிகள் 2022-இன் பெண்களுக்கான 53 கிலோ மல்யுத்தப் போட்டியில் தங்கப் பதக்கம் வென்ற வினேஷ் போகட்டிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் அவர் தெரிவித்ததாவது:
“வினேஷ் போகட் @Phogat_Vinesh இன்று வென்றிருக்கும் தங்கப் பதக்கம், மிகவும் சிறப்புக்குரியது. இந்தியாவின் தலைசிறந்த விளையாட்டு வீரர்களுள் ஒருவரான அவர், காமன்வெல்த் போட்டிகளில் தொடர்ச்சியாகப் பெற்றிருக்கும் மூன்றாவது தங்கம், இது. சிறந்த செயல்பாட்டையும், விளையாட்டுக்களில் அபாரமான அர்ப்பணிப்பையும் அவர் வழங்குகிறார். அவருக்கு நல்வாழ்த்துகள். #Cheer4India”
(
பிரதமர் அலுவலகம்
துப்பாக்கிச் சுடுதலில் 10 மீட்டர் ஏர் பிஸ்டல் பிரிவில் தங்கம் வென்ற ஆடவர் அணிக்கு பிரதமர் வாழ்த்து
ஆசிய விளையாட்டுப் போட்டிகளில் துப்பாக்கிச் சுடுதலில் 10 மீட்டர் ஏர் பிஸ்டல் பிரிவில் தங்கம் வென்ற ஆடவர் அணிக்கு பிரதமர் திரு நரேந்திர மோடி வாழ்த்து தெரிவித்துள்ளார். துப்பாக்கிச் சுடுதல் வீரர்களான சரப்ஜோத் சிங், அர்ஜூன் சிங் சீமா மற்றும் ஷிவா நர்வால் ஆகியோர் தங்கள் துல்லியம் மற்றும் திறமையால் ஒட்டுமொத்த நாட்டிற்கும் பெருமை சேர்த்துள்ளனர் என்று திரு மோடி கூறினார்.
சமூக ஊடக எக்ஸ் தளத்தின் பதிவில், பிரதமர் தெரிவித்துள்ளதாவது:
“ஆசிய விளையாட்டுப் போட்டிகளில் துப்பாக்கிச் சுடுதலில் 10 மீட்டர் ஏர் பிஸ்டல் பிரிவில் நமது போற்றத்தக்க ஆடவர் அணிக்கு மற்றொரு தங்கம்! சரப்ஜோத் சிங், அர்ஜூன் சிங் சீமா மற்றும் ஷிவா நர்வால் ஆகியோர் தங்கள் துல்லியம் மற்றும் திறமையால் ஒட்டுமொத்த தேசத்தையும் பெருமைப்படுத்தியுள்ளனர். அவர்களுக்கு எனது பாராட்டுகளையும், எதிர்கால முயற்சிகளுக்கு நல்வாழ்த்துகளையும் தெரிவித்துக் கொள்கிறேன்.”
சுகாதாரம் மற்றும் குடும்ப நலத்துறை அமைச்சகம்
உக்ரைனில் சிக்கியிருக்கும் இந்தியர்களை மத்திய அரசு மீட்டு வருகிறது
உக்ரைனில் இருந்து இந்தியர்களை மீட்பதற்கு வெளியுறவு அமைச்சகம், சிவில் விமானப்போக்குவரத்து அமைச்சகம், உள்துறை அமைச்சகம், சுகாதார மற்றும் குடும்ப நல அமைச்சகம் ஆகியவை ஒருங்கிணைந்து அனைத்து உதவிகளையும் செய்து வருகின்றன.
வெளிநாடுகளில் இருந்து இந்தியாவுக்கு வரும் பயணிகளுக்கு கட்டாயமாக்கப்பட்டிருந்த விதிமுறைகளை மனிதாபிமான அடிப்படையில் உக்ரைனில் இருந்து வரும் பயணிகளுக்கு மத்திய சுகாதாரம் மற்றும் குடும்ப நல அமைச்சகம் கீழ்க்காணுமாறு திருத்தி அமைத்துள்ளது.
- இந்தியாவுக்கு வருவதற்கு முன் ஏர்-சுவிதா இணையப் பக்கத்தில் விமானப் பயணத்திற்கு முன் தொற்றின்மைக்கான பரிசோதனை அறிக்கை அல்லது முழுமையாக தடுப்பூசி செலுத்தியிருப்பதற்கான சான்றிதழ் ஆகியவற்றைக் கட்டாயம் பதிவேற்றம் செய்ய வேண்டும் என்பதில் இருந்து விலக்கு அளிக்கப்பட்டுள்ளது.
- கொவிட்-19 தடுப்பூசி செலுத்தியிருப்பவர்கள் இந்தியாவில் விமான நிலையத்திற்கு வந்தபின் அடுத்த 14 நாட்களுக்கு தங்களின் உடல்நிலையை அவர்களே கண்காணித்து கொள்ளுமாறு அறிவுறுத்தப்பட்டு, வெளியேற அனுமதிக்கப்படுவார்கள்.
- இந்தியாவிற்கு வருவதற்கு முன் ஆர்டிபிசிஆர் பரிசோதனை அறிக்கையை ஒரு பயணி அளிக்காமல் அல்லது கொவிட் தடுப்பூசி செலுத்திக்கொள்வதை முழுமையாக நிறைவு செய்யாமல் வரும் போது அவர்கள் தங்களின் ரத்த மாதிரிகளை சமர்ப்பிக்க அனுமதிக்கப்படுவார்கள். அதே சமயம் 14 நாட்களுக்கு தங்களை தாங்களே கண்காணித்து கொள்ளவும் அறிவுறுத்தப்படுவார்கள். பரிசோதனையில் தொற்று இருப்பது கண்டறியப்பட்டால் அவர்களுக்கு விதிமுறைகளின்படி மருத்துவமனையில் சிகிச்சை அளிக்கப்படும்.
உக்ரைன் நாட்டில் ஏற்பட்டுள்ள அரசியல் குழப்பத்தால் இந்தியாவைச் சேர்ந்தவர்கள் குறிப்பாக மாணவர்கள் சிக்கி தவிக்கின்றனர். உக்ரைனிலிருந்து விமானங்கள் வர அனுமதிக்கப்படாததால் போலந்து, ருமேனியா, ஸ்லோவாக்கியா, ஹங்கேரி ஆகிய நாடுகள் உக்ரைனில் உள்ள இந்தியர்களை வெளியேற்ற ஏற்பாடுகளை செய்துள்ளன. பின்னர் ஆபரேஷன் கங்கா விமானங்கள் என்ற திட்டத்தின் கீழ் அந்தந்த நாடுகளில் இருந்து இவர்கள் இந்தியாவுக்கு அனுப்பப்படுகின்றனர்.
2022 பிப்ரவரி 28  நிலவரப்படி உக்ரைனில் இருந்து 1,156 பயணிகளை ஏற்றிக்கொண்டு 5 விமானங்கள்  வந்துள்ளன. இந்த பயணிகளில் இதுவரை எவரும் தனிமைப்படுத்தி வைக்கப்படவில்லை.
(
ரெயில்வே அமைச்சகம்
தமிழகத்துக்கு 1808 மெட்ரிக் டன் ஆக்ஸிஜன் விநியோகித்தன ஆக்ஸிஜன் எக்ஸ்பிரஸ் ரயில்கள்
இந்திய ரயில்வே பல மாநிலங்களுக்கு இதுவரை 1274க்கும் மேற்பட்ட டேங்கர்களில் 21,392 மெட்ரிக் டன்னுக்கும் மேற்பட்ட மருத்துவ ஆக்ஸிஜனை விநியோகித்துள்ளது.
இதுவரை 313 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்துள்ளன.
தற்போது 5 ஆக்ஸிஜன் எக்ஸ்பிரஸ் ரயில்கள் 23 டேங்கர்களில் 406 மெட்ரிக் டன் ஆக்ஸிஜனுடன் சென்று கொண்டிருக்கின்றன.
தற்போதுவரை மகாராஷ்டிராவுக்கு 614, உத்தரப்பிரதேசத்துக்கு 3797, மத்தியப் பிரதேசத்துக்கு 656, தில்லிக்கு 5476, ஹரியானாவுக்கு 2023, ராஜஸ்தானுக்கு 98, கர்நாடகாவுக்கு 2115, உத்தரகாண்ட்டுக்கு 320, தமிழகத்துக்கு 1808, ஆந்திராவுக்கு 1738, பஞ்சாப்புக்கு 225, கேரளாவுக்கு 380, தெலங்கானாவுக்கு 1858, ஜார்கண்ட்டுக்கு, 38, அசாமுக்கு 240 மெட்ரிக் டன் ஆக்ஸிஜன் விநியோகிகப்பட்டுள்ளன.
இன்று இரவு இன்னும் பல ஆக்ஸிஜன் எக்ஸ்பிரஸ் ரயில்கள் புறப்படும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722887
------
(Visitor Counter : 158
சுகாதாரம் மற்றும் குடும்ப நலத்துறை அமைச்சகம்
இந்தியாவில் ஒரே நாளில் கிட்டதட்ட 8.5 லட்சம் பரிசோதனைகள் செய்யப்பட்டுள்ளன
குணமடைந்தவர்கள் விகிதம் தொடர்ச்சியாக அதிகரித்து 71.17 சதவீதமாகியுள்ளது
இறப்பு விகிதம் தொடர்ந்து குறைந்து 1.95 சதமாகியுள்ளது
ஒரு நாளைக்கு 10 லட்சம் பரிசோதனைகளை மேற்கொள்ள வேண்டும் என்ற இலக்குடன், பரிசோதனை வசதிகளை தொடர்ந்து அதிகரித்ததால், இந்தியா இதுவரை இல்லாது ஒரே நாளில் அதிக எண்ணிக்கையிலான பரிசோதனைகளை செய்து, புதிய சாதனையைப் படைத்துள்ளது. கடந்த 24 மணி நேரத்தில் 8,48,728 பரிசோதனைகளை மேற்கொண்டுள்ளது. இதுவரை மொத்தம் 2,76,94,416 பரிசோதனைகள் செய்யப்பட்டுள்ளன.
“கொவிட்-19-ஐ கருத்தில் கொண்டு பொது சுகாதாரம் மற்றும்
சமுதாய நடவடிக்கைகளுக்கு ஏற்ப பொது சுகாதார அளவுகோலை
சரி செய்தல்” என்ற தலைப்பிலான நெறிமுறை அறிவிக்கையை
உலக சுகாதார நிறுவனம் வெளியிட்டது. இதில் கொவிட்-19
தொற்றைக் கண்காணிப்பது மற்றும் பரிசோதிப்பது தொடர்பாக
விளக்கும் போது, 10 லட்சம் மக்கள் தொகைக்கு நாளொன்றுக்கு 140
பரிசோதனைகளை, ஒரு நாடு நடத்த வேண்டும் என்று அறிவுறுத்தி
உள்ளது.
பத்து லட்சம் மக்கள் தொகைக்கு நாள் ஒன்றுக்கு 603 பரிசோதனைகள் என்பது இந்தியாவின் தேசிய சராசரியாக இருந்தாலும், 34 மாநிலங்கள் மற்றும் யூனியன் பிரதேசங்கள் இதைவிட அதிக எண்ணிக்கையில் பரிசோதனைகளை செய்து வருவது குறிப்பிடத்தக்கது.
இந்தியாவில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் அதிகரித்துள்ளது. இதன் காரணமாக அரசு ஆய்வகங்கள் 958, தனியார் ஆய்வகங்கள் 493 என மொத்த ஆய்வகங்களின் எண்ணிக்கை 1451 ஆக உயர்ந்துள்ளது. இதன் விவரங்கள்:
- ரியல்-டைம் ஆர்டி பிசிஆர் அடிப்படையிலான சோதனைக்கூடங்கள்: 749 
- ட்ரூநேட் அடிப்படையிலான சோதனைக் கூடங்கள்: 586 
- சிபிஎன்ஏஏடி அடிப்படையிலான சோதனைக் கூடங்கள்: 116 
தீவிர பரிசோதனைகள், தடம் அறிதல் மற்றும் தரமான சிகிச்சைகள் ஆகியவை குணமடைபவர்களின் எண்ணிக்கையை அதிகரிக்கச் செய்துள்ளது. இது, இன்று 71.17% ஆக உள்ளது. கொவிட் -19 தொற்றால் குணமடைந்தவர்கள் மொத்தம் 17.5 லட்சத்திற்கும் அதிகமாக உள்ளனர் .
மருத்துவக் கண்காணிப்பில்  உள்ளவர்களைவிட அதிகமாக சுமார் 11 லட்சம் பேர்  தொற்றிலிருந்து குணமடைந்துள்ளனர்
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA
-------
(
ஜல்சக்தி அமைச்சகம்
நதிகள் இணைப்பு: ஆந்திராவின் பெண்ணாறு-தமிழ்நாட்டின் கல்லணை இணைப்பு மற்றும் காவேரி-வைகை மற்றும் குண்டாறு இணைப்புக்கு விரிவான திட்ட அறிக்கை பூர்த்தி அடைந்துள்ளது
1980-ம் ஆண்டு உருவாக்கப்பட்ட தேசிய தொலைநோக்குத் திட்டத்தின் கீழ், 30 நதிகள் இணைப்பு  அடையாளம் காணப்பட்டன. இவை தேசிய நீர் மேம்பாட்டு முகமையிடம் ஒப்படைக்கப்பட்டுள்ளன.
இந்த திட்டங்களில் ஆந்திரப்பிரதேசம், கர்நாடகா, தமிழ்நாடு, கேரளா, புதுச்சேரி ஆகியவற்றோடு தொடர்புடைய பெண்ணாறு -காவேரி  இணைப்புக்கான விரிவான திட்ட அறிக்கை பூர்த்தி அடைந்துள்ளது என்று மக்களவையில் இன்று, எழுத்து மூலம் அளித்த பதிலில், ஜல் சக்தித்துறை இணையமைச்சர் திரு பிஸ்வேஸ்வர் டூடு தெரிவித்தார்.
இதேபோல் கர்நாடகா, தமிழ்நாடு, கேரளா, புதுச்சேரி ஆகியவற்றோடு தொடர்புடைய காவேரி -வைகை-குண்டாறு இணைப்புக்கான விரிவான திட்ட அறிக்கைப் பூர்த்தி அடைந்துள்ளது என்றும் அவர் கூறினார்.
நதிகள் இணைப்புத் திட்டத்துடன் சம்பந்தப்பட்ட மாநிலங்கள் தண்ணீர் பகிர்வு, தேவைப்படும் சட்டபூர்வமான ஒப்புதல்கள் கிடைத்தபின் அமலாக்க கட்டம் தொடங்கும் என்று அமைச்சர் கூறினார். இந்தத் திட்டங்களைப் பொருத்தவரை, பூர்த்தி செய்வதற்கு கால வரம்பு நிர்ணயிப்பது சிரமம் என்றும் சம்பந்தப்பட்ட மாநிலங்கள் இடையே நீர்ப் பங்கீடு மற்றும் பிற பிரச்சனைகளில் ஒருமித்தக் கருத்து எட்டப்படுவதைக் பொருத்தே முடிவு செய்யப்படும் என்றும் அமைச்சர் தெரிவித்தார்.
குடியரசுத் துணைத் தலைவர் செயலகம்
விநாயகர் சதுர்த்தியை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
விநாயகர் சதுர்த்தியை முன்னிட்டு குடியரசு துணைத் தலைவர் திரு ஜக்தீப் தங்கர் தனது வாழ்த்துகளைத் தெரிவித்துள்ளார். அவரது செய்தியின் முழு வடிவம் பின்வருமாறு -
விநாயகர் சதுர்த்தி திருநாளை முன்னிட்டு இந்தியர்கள் அனைவருக்கும் எனது இதயம் கனிந்த விநாயகர் நல்வாழ்த்துகளை தெரிவித்துக் கொள்கிறேன்.
நாடு முழுவதும் மிகுந்த உற்சாகத்துடன் கொண்டாடப்படும் விநாயகர் சதுர்த்தி, புதிய தொடக்கங்கள் மற்றும் புதுப்பிக்கப்பட்ட விகளின் உறுதிமொழியை உள்ளடக்கியது.
தடைகளை நீக்கும் பகவான் விக்னேஷ்வரின் கருணைமிகு அருள், நமது பாதைகளில் உள்ள சவால்களை சமாளிக்கவும், அனைவரின் வாழ்க்கையிலும் மகிழ்ச்சி, நேர்மறை மற்றும் செழிப்பைக் கொண்டு வரவும் உதவட்டும்.